Rīgā

|  |  |
| --- | --- |
| Datums skatāms laika zīmogā | Nr. 18/TA-1149/4012 |
| Uz 20.05.2021. | Nr. 6-8/117 |

Latvijas Republikas tiesībsargam

Par Latvijas Republikas tiesībsarga atzinumu

pārbaudes lietā Nr. 2021-05-20A

Ministru kabinets ir iepazinies ar Latvijas Republikas tiesībsarga atzinumupārbaudes lietā Nr. 2021-05-20A "Par kārtību, kādā bērni tiek atskaitīti no pirmsskolas izglītības iestādēm" (turpmāk – atzinums),kurā cita starpā konstatēts, ka Ministru kabinets nav izpildījis tam ar likumu deleģēto uzdevumu noteikt bērnu atskaitīšanas no pirmsskolas izglītības programmām kārtību (izņemot atskaitīšanas kārtību no speciālās pirmsskolas izglītības iestādes vai grupas). Tādējādi atzinumā Ministru kabinetam ietverta rekomendācija steidzami izpildīt Vispārējās izglītības likuma 4. panta 18. punktā ietverto deleģējumu noteikt kārtību, kādā izglītojamie tiek atskaitīti no pirmsskolas izglītības programmām (izņemot atskaitīšanas kārtību no speciālās pirmsskolas izglītības iestādes vai grupas), kā arī līdz 2021. gada 30. jūlijam informēt tiesībsargu par paveikto un plānoto atzinumā ietverto rekomendāciju ieviešanā.

Lai kontekstā ar bērna tiesību un interešu ievērošanu identificētu Ministru kabineta noteikumos paredzamos gadījumus, kādos izglītojamie tiek atskaitīti no pirmsskolas izglītības programmām, nepieciešama plaša diskusija nozares un valsts un pašvaldību institūciju līmeņos.

Ņemot vērā minēto, informējam, ka Ministru kabinets ir uzdevis Izglītības un zinātnes ministrijai sadarbībā ar Vides aizsardzības un reģionālās attīstības ministriju sagatavot atbilstīgus grozījumus Ministru kabineta noteikumos līdz 2021. gada 31. decembrim.

Pielikumā:  Ministru kabineta 2021. gada 6. jūlija sēdes protokola   
Nr. 51            . § izraksts.

Cieņā

|  |  |  |
| --- | --- | --- |
| Ministru prezidents | (paraksts\*) | A. K. Kariņš |

\* Dokuments ir parakstīts ar drošu elektronisko parakstu